Na osnovu člana 29 stav 2, člana 34 stav 3 i člana 40 stav 1 Zakona o državnoj imovini (“Sl. list Crne Gore”, br. 21/09 i 40/11), člana 38 stav 1 tačka 9 Zakona o lokalnoj samoupravi (“Sl. list CG”, broj 2/18), člana 54 stav 1 tačka 12 Statuta Glavnog grada ( “Sl. list CG - opštinski propisi”, broj 8/19) i Odluke Vlade Crne Gore o davanju prethodne saglasnosti Glavnom gradu - Podgorica za otuđenje nepokretnosti, broj 07-2253 od 6. juna 2019. godine, Skupština Glavnog grada - Podgorice, na sjednici održanoj 13. juna 2019. godine, donijela je

### O D L U K U

**o prodaji građevinskog zemljišta – urbanističke parcele A2.7.**

**u zahvatu DUP–a „Zabjelo 8“ u Podgorici**

**Član 1**

Prodaje se građevinsko zemljište u državnoj imovini, sa pravom raspolaganja Glavnog grada – Podgorice, u zahvatu DUP-a „Zabjelo 8“ u Podgorici, označeno kao urbanistička parcela A2.7. površine 1338m2, koju čine katastarske parcele broj 3580/2 površine 543m2 i broj 3580/5 površine 795m2 iz l.n.br. 3217 KO Podgorica III.

Na navedenoj urbanističkoj parceli planirana je izgradnja objekta namjene „površine za stanovanje srednje gustine“.

**Član 2**

Minimalnacijena građevinskog zemljišta iz člana 1 ove odluke iznosi 148,00 eura po 1m2, shodno procjeni Komisije Direkcije za imovinu, za procjenu vrijednosti građevinskog zemljišta i objekata u imovini Glavnog grada –Podgorice, broj 13-460/19-49 od maja 2019.godine.

**Član 3**

Prodaja zemljišta iz člana 1 ove odluke vršiće se na osnovu prikupljenih ponuda, po javnom pozivu koji će objaviti Direkcija za imovinu u jednom dnevnom listu i na internet stranici Glavnog grada – Podgorice.

**Član 4**

Ovlašćuje se Direkcija za imovinu da potpiše ugovor sa najpovoljnijim ponuđačem.

**Član 5**

O realizaciji ove odluke Gradonačelnik će informisati Skupštinu Glavnog grada, kroz godišnji izvještaj o radu.

**Član 6**

Sredstva ostvarena prodajom nepokretnosti iz člana 1 ove odluke, koristiće se za ulaganja u infrastrukturu i druge kapitalne investicije od značaja za Glavni grad*.*

**Član 7**

Ova odluka stupa na snagu danom objavljivanja u “Službenom listu Crne Gore – opštinski propisi”.

Broj: 02-030/19-2199

Podgorica, 13. juna 2019. godine

**SKUPŠTINA GLAVNOG GRADA - PODGORICE**

**PREDSJEDNIK SKUPŠTINE,**

**dr Đorđe Suhih**